

Kære kunde.

Vi ønsker at beskytte dig, din husstand og vores montør mod corona-virus.

Derfor beder vi dig følge denne vejledning.

**Før besøget**

Vores montører er instrueret i ikke at tage på kundebesøg, hvis de viser de mindste tegn på sygdom, hvis nogle i deres husstand er smittet eller i karantæne.

* Du bedes kontakte vores kundecenter eller den pågældende montør, hvis der er nogen i husstanden der er smittet eller karantæne, eller hvis du ikke er tryg ved, at der skiftes måler.
* Du skal åbne dør eller vindue i rummet med måleren, for at lufte bedst muligt ud før montør ankommer.

**Under besøget**

Vores montører er instrueret i at holde afstand, bruge håndsprit og engangshandsker, samt at aftale forholdsregler ved udskiftningen med dig.

* Montøren aftaler med dig, hvordan målerudskift kan udføres på forsvarlig vis.
* Når I taler sammen, så gør det udendørs med mindst to meters afstand.
* Det er bedst, at montøren er alene i rummet med måleren under hele udskiftningen.
* Lad vindue og/eller udvendig dør stå åbne for udluftning under arbejdet.

**Efter besøget**

Vores montører forsøger for så vidt muligt at undgå at rører ved mere, end nødvendigt. Desuden rydder de selvfølgelig alt op efter sig, så du efterfølgende ikke skal i kontakt med materiale brugt under udskiftningen.

* Udluft rummet med måleren og hvor montøren ellers har befundet sig.
* Rengør kontaktflader, som dørhåndtag, gelænder, bordplader og lignende, som montøren kan have været i kontakt med.

Hvis du har spørgsmål, er du altid velkommen til at kontakte os.

På forhånd mange tak for hjælpen.

Venlig hilsen

DIN Forsyning

Keld Jensen

Driftsleder, Måler og Installation